paragraph_text: Vahtang II. bio je sin zapadnog gruzijskog vladara Davida VI. Narina i njegove prve supruge Tamar, kćeri princa Amanelisdzea. Kada je njegov prethodnik Dmitar II. smaknut od strane Velikog kana (Kagana), uz suglasnost Mongola Vahtang je zasjeo na gruzijsko prijestolje. Iako je bio odan mongolskim vlastima, sama njegova vlast nije se širila na zapadni dio kraljevstva, jer je tamo i dalje vladao njegov otac David VI. Narin (do 1293.), a kasnije i njegov brat Konstantin I. (1293. – 1327.)